google/wiki40b huggingface dataset:
Xyrine

Levevis

Artene lever på gressmarker der larvene lever i jorden og eter på røtter.

Utbredelse

Slekten er utbredt i Australia.
Ōkurayama-bakken

Historie

Hoppbakken ble bygd mellom juli og oktober 1931, med personlig assistanse fra prins Yasuhito, en yngre bror av keiser Hirohito. Tegningene til bakken, med K-punkt 60 meter, ble laget av norske Olaf Helset. Byggingen av hoppbakken ble bekostet av baron Kishichiro Okura, og bakken ble oppkalt etter ham. Det første rennet i bakken ble holdt 17. januar 1932. I 1952 ble Ōkurayama-bakken utvidet til 80-metersbakke.
Da Sapporo fikk vinter-OL 1972, ble det først vurdert å bygge storbakken og normalbakken på samme sted. Men denne planen ble endret da det ble bestemt at Ōkurayama-bakken skulle utbygges, siden det ikke var plass til begge bakkene der Ōkurayama-bakken lå. Ombyggingen til OL ble utført mellom mars 1969 og januar 1972, og bakken fikk da K-punkt 110 meter. I forbindelse med ombyggingen overtok Japans kultur- og undervisningsdepartement eierskapet av bakken.
Senere er bakken blitt ombygd og modernisert flere ganger. Den ble utvidet til K115 i 1986 og K120 i 1996. I 1982 ble det bygd skiheis i bakken. Ved den siste ombyggingen i 1997/98 ble heisen utvidet, og bakken fikk plastmatter, slik at den også kan brukes sommerstid. Ved samme anledning ble det også montert flomlysanlegg i bakken. I 1995 overtok Sapporo by igjen som eiere av bakken.
Hoppbakken har i utgangspunktet K-punkt 120 meter og bakkestørrelse 134 meter. Det er fortsatt sertifisert størrelse i sommerhalvåret, men siden 2017 har bakkens homologerte størrelse om vinteren (på snø) vært K123 (HS137).
Arenaen har plass til 44 000 tilskuere. I tilknytning til Ōkurayama-bakken ligger Sapporo Vintersportsmuseum, som ble etablert i 2000.
Ved ombyggingen til OL i 1972 ble bakken dreiet noe for å begrense problemene med vind som tidligere hadde skapt ulike forhold for hopperne. Dette var imidlertid ikke helt vellykket, og vinden gjorde store utslag i storbakkerennet i OL, da flere hoppere ble tatt av vindkast og polakken Wojciech Fortuna svært overraskende vant. Vindforholdene sammen med den lange reisetiden og tidsforskjellen fra Europa gjør at bakken er lite populær blant mange skihoppere. Verdenscup- og kontinentalcuprenn i Sapporo og ellers i Japan har ved mange anledninger hatt dårligere deltakelse av europeiske topphoppere enn tilsvarende renn i Europa.
Junior (film)

Handling

To forskere får avslag på videre forskning på befruktning av egg. I sin fortvilelse blir de enige om å inplantere et befruktet egg i den ene av de to. Problemet er at de begge er menn.

Om filmen

Den ble nominert Oscar for beste sang og tre Golden Globes (sang, mannlig skuespiller og kvinnelige skuespiller).

I Norge

Dagbladets anmelder gav den terningkast fire, mens VG gav den tre.
Shitouzhai-demningen

Shitouzhai-demningen er en demning med vannkraftverk under planlegging i provinsen Yunnan i Kina, i elven Nu (Salween) nær Myanmar. Anlegget er svært omstridt. Det ble planlagt igangsatt i 2008, og skal eter tidligere vedtak stå ferdig i 2015. Det er usikkert om tidsplanen vil holdes.
Total effekt blir inntil 440 MW, som vil gjøre kraftverket til et av de mindre i denne elva på kinesisk side.
Tarzan (1932)

Handling

James Parker (C. Aubrey Smith) og Harry Holt (Neil Hamilton) reiser til Afrika for å besøke en legendarisk elefantgravplass. Med seg på reisen har de Parkers datter Jane Porter (Maureen O'Sullivan). Holt er forelsket i Jane og prøver så godt han kan å beskytte henne fra jungelens farer. Jane blir likevel tatt til fange av Tarzan (Johnny Weissmuller), en mystisk jungelvokter som lever med en apestamme. I begynnelsen er Jane livredd for Tarzan, men etter hvert er romantiske følelser i emning. Når hun vender tilbake til sin far, ber hun Tarzan om å bli med henne til London, men det kan ikke Tarzan bli med på.
Stephen Laybutt

Landslaget

Stephen Laybutt spilte 15 landskamper for Australias herrelandslag. Han ble tatt ut i Australias tropp til Oseaniamesterskapet i fotball for menn 2000, 2004 og Fotball under Sommer-OL 2000.
24-timersløpet på Spa

24-timersløpet på Spa er et langdistanseløp for biler som kjøres hvert år på Circuit de Spa-Francorchamps i Belgia.
Det første 24-timersløpet på Spa ble kjørt i 1924, ett år etter det første Le Mans-løpet. Løpet ble kjørt på en 14 kilometer lang strekning på offentlige veier mellom Francorchamps, Malmedy og Stavelot. Den nåværende syv kilometer lange banen ble tatt i bruk i 1979.
I 1953 og 1981 var løpet en del av sportsvogns-VM. Mellom 1966 og 1988 inngikk løpet som en del av ETCC. Etter ETCCs kollaps i 1988 ble fortsatt 24-timersløpet på Spa arrangert, ettersom det var det fremste langdistanseløpet for standardbiler. Siden 2001 har løpet vært en del av FIA GT Championship.
Ekiden

Ekiden er et japansk begrep for en stafettform innen langdistanseløp vanligvis arrangert som gateløp. Begrepet kommer fra posttransport med en eller flere transportformer som hest, vogn eller bil, ført etappevis.
Selv om langdistansestafetter ikke er unikt for et spesielt land, har den japanske formen ekiden historie tilbake til 1917. Sponset av avisen Yomiuri Shimbun ble stafetten på 508 km gjennomført over tre dager mellom den gamle japanske hovedstaden i Kyoto og den moderne hovedstaden Tokyo. Løpet var en feiring av årsdagen for flytting av hovedstaden til Tokyo.
På norsk kalles ekiden også maratonstafett.
I 1986 vant det norske kvinnelaget med Ingrid Kristiansen i spissen Yokohama International Women's Ekiden og satte den gangen ny rekordtid i maratonstafett med tiden 2.16,42.
I 1986 innførte Det internasjonale friidrettsforbundet (IAAF) langdistansestafetten World Challenge - en stafett over maratondistansen 42,195 km. 
Den første World Challenge var i Hiroshima i Japan 30. november 1986. 
Deltagelsen var begrenset til 12 lag med fem løpere i klassen for menn og 10 lag med seks løpere i klassen for kvinner. 
Mennen løp etapper på 10, 7, 8, 5 og 12,195 km og kvinnene løp etapper på 10, 7, 8, 5, 8 og 4,195 km. 
Kvalifisert for deltagelse var de seks beste kvinnelagene (åtte beste mannslagene) fra terreng-VM, ett japansk, ett annet asiatisk lag og to lag som skulle bli nærmere vurdert.
Qızılorda (oblast)

Qızılorda (kasakhisk: Қызылорда облысы – Kyzylorda oblysy, russisk: Кызылординская область  – Kyzylordinskaja oblast) er en av Kasakhstans 14 oblaster (provinser). Den har en befolkning på 590 000, og et areal på 226 000 km². Hovedstaden er byen Qızılorda, som har en befolkning på 157 400.
Andre større byer er Aral (Aralsk), Kazaly (Kazalinsk) og den russisk-administrerte Bajkonur, som betjener Bajkonur kosmodrom.

Geografi

Qızılorda grenser til nabolandet Usbekistan, og til tre av Kasakhstans øvrige provinser: Aqtöbe, Qarağandı og Oñtüstik Qazaqstan. 
Elva Syr-Darja  renner gjennom Kyzylorda oblast på sin vei fra Tian Shan-fjellene til Aralsjøen.
Ilan Ramon

Hedersbevisninger etter sin død

Den 2. februar 2004 ble astronautene på Columbia sin siste ferd minnet, da NASA ga navnene på et sett med syv topper til øst for landingsstedet til Mars-roveren Spirit i Columbia Hills: med betegnelsene Anderson, Brown, Chawla, Clark, Husband, McCool og Ramon. (NASA har sendt inn navneforslagene på disse geografiske stedene til IAU for godkjenning.)
Hålogaland kraft

Hålogaland Kraft er et kraftselskap som opererer i Hålogaland. Selskapet ble etablert i 1970 og eies i dag av de sju kommunene Harstad, Gratangen, Kvæfjord, Lødingen, Skånland og Tjeldsund. Hovedkontoret ligger på Gangsås i Harstad. Rolf Inge Roth er administrerende direktør.
Bad-tibira

Bad-tibira, «Kobberarbeidernes mur», eller «Smedenes festning», identifisert som det moderne Tell al-Madineh, mellom Ash Shatrah og Tell as-Senkereh (det gamle Larsa) i det sørlige Irak, var en gammel sumerisk by. I verket Den sumeriske kongeliste nevnes Bad-tibira som en by som eksisterte før storflommen som rammet landet. Byens akkadiske navn var Dûr-gurgurri. Byen ble også kalt Παντιβίβλος (Pantibiblos) av greske forfattere som Abydenos, Apollodoros og Berossos. Dette greske bynavnet kan ha sitt utspring i at byen også gikk under navnet Patibira, som betyr «Smedenes kanal».

Historie

Ifølge den sumeriske kongeliste var Bad-tibira den andre byen som «utøvde kongemakt» i Sumer før storflommen; byen Eridu var den første. Kongene var En-men-lu-ana, En-men-gal-ana og Dumuzi-hyrden. 
Tidlige sumeriske tekster om Inannas reise ned til underverdenen nevner byens tempel, E-mush-kalamma. I denne historien får Inanna overtalt demonene fra underverdenen til ikke å ta Lulal, Bad-tibiras beskytter, som levde i elendige kår. Etter hvert tok demonene i stedet Dumuzid, kongen av Uruk, som levde i overflod i sitt palass. Denne Dumuzid blir kalt «hyrden», skjønt på kongelisten er det Dumuzi-fiskeren som navngis som hersker i Uruk en tid etter storflommen, og det fortelles der at Dumuzi-fiskeren var konge etter Lugalbanda og før Gilgamesj. 
«Brorskapsteksten» i kileskrift som er funnet på sylindre plyndret fra funnstedet i 1930-årene, taler om vennskapspakten mellom Entemena, som var guvernør i Lagasj, og Lugal-kinishedudu, som var guvernør i Uruk. Ifølge Brorskapsteksten var det Entemena som bygget tempelet E-mush til Inanna og Dumuzid, under hans lokale epitet Lugal-E-mush.

Arkeologi

Noen sterkt nedslitte halve mursteiner på fasaden bar en innskrift som knyttet den til Amar-Sin, som tilhørte det tredje Ur-dynasti. Biter av vitrifiserte (forglassede) murstein spredt utover haugen vitner om at byen ble ødelagt av brann. Etter å ha vært underlagt riket Larsa, hvis konge Sin-Iddinam hevdet å ha bygd den store muren rundt Bad-tibira, ble byen en del av riket Isin, hvis konge Lipit-Ishtar, også kalt «Nippurs hyrde», påberopte seg å ha reist «De rettskafnes hus» der.
830-årene

-- 830 -- 831 -- 832 -- 833 -- 834 -- 835 -- 836 -- 837 -- 838 -- 839
Tiårsoversikt
Louise Granberg

Biografi

Louise Elisabeth Granberg var datter av skuespilleren og forfatteren Per Adolf Granberg og søster til den kjente dramatikeren Jeanette Granberg. Sammen med søsteren både oversatte og forfattet hun egne teaterstykker fra 1849 og fremover; Louise benyttet pseudonymet Carl Blink og Jeanette benyyet navnet Georges Malméen, men de skrev også hver for seg. Jeanette skrev fremgangsike teaterstykker 1855 og 1857, og Louise utarbeidet 1861 et stykke i fem akter. Sesongen 1860–1861 oppførtes hennes teaterstykke Johan Fredman på Mindre teatern.
Louise Granberg giftet seg med skuespilleren Edvard Stjernström, tidigere gift med hennes søster, som grunnla Nya teatern i 1875, og var etter hans død dettes direktør i perioden 1877 til 1880, noe som hun skal vært «meget dugelig» til. Hun var kunstnerisk fremgangsrik, men teaterets økonomi tvang henne til å selge det i 1879.
Louise Stjernström bodde frem til sin død på Stora Vårby Källa i nåværende Vårby.
Norges Sildesalgslag

Historikk

Noregs Sildesalslag ble dannet i 1936 som en sammenslutning av Storsildlaget, som fra 1927 hadde organisert sildefiskerne nord for Stadt, og Stor- og vårsildlaget i sør. I 1966 gikk Islandssildfiskernes Forening og Sild- og Brislingfiskernes Salslag inn i Noregs Sildesalslag. 
I 1989 ble laget omorganisert i Norges Sildesalgslag ved at Norges Makrellag og Feitsildfiskernes Salgslag sluttet seg til. Det forente Norges Sildesalgslag representerer dermed omsetningsleddet for all pelagisk fiske i Norge. Dette fisket har fortsatt sitt tyngdepunkt i Skagerrak og Nordsjøen.
Lędzianere

Lędzianerne (polsk Lędzianie, norrønt: Laesir;Laesar, Ljachar) var en lekhitisk stamme som fra det 7. århundre bebodde områdene som i dag utgjør østlige Lille-Polen og vestlige Ukraina.
Grensen mellom lędzianerne og wiślanernes innflytelse kan trekkes fra elven Wisła oppover elvene Nida og Wisłok. Stammens østlige grenser kan ha vært elvene Bug, Dnestr og Stryj.
Ålesund bibliotek

Ålesund bibliotek (grunnlagt 1872) er det største folkebiblioteket i Møre og Romsdal og har samarbeidsavtale med Møre og Romsdal fylkesbibliotek. Ålesund bibliotek består av hovedbibliotek og Spjelkavik filial.

Lokalisering

Hovedbiblioteket tok i bruk nye lokaler i 1980 i forbindelse med bygging av nytt rådhus i Ålesund kommune, og har en sentral beliggenhet med bra adkomst i sentrum av byen, selv om vi befinner oss i 2. og 3. etasje i lavblokka i Ålesund Rådhus. (Magasin i underetasje). Utlånsarealet er på ca. 1000 m² og består av barneavdeling, voksenavdeling med avis- og tidsskriftavdeling, lokalsamling og lesesal.

Organisering

Biblioteket har 13 ansatte. I 3. etasje er det kontorer for ansatte ved Ålesund bibliotek og fjernlånet ved Møre og Romsdal fylkesbibliotek, grupperom og møtesal til utleie.

Kilder

Hjemmeside
Flink pike

Flink pike er en norsk dokumentarfilm fra 2014, regissert av Solveig Melkeraaen. Filmen hadde norsk kinopremiere 10. oktober 2014, etter å ha vært vist under Bergen internasjonale filmfestival 2014 og Den norske filmfestivalen i Haugesund 2014.
Dråpen i Havet

Formål

Dråpen i Havet har som formål å bistå mennesker på flukt som ankommer Europa, og da spesielt små barn og deres mødre. Dette gjøres ved å koordinere hjelpearbeidet inn i flyktningleirene der flyktningene bor.

Aktiviteter

Siden oppstarten har organisasjonens tilstedeværelse i Hellas vært betydelig, og 4000 frivillige fra mer enn 40 land, har bidratt som hjelpearbeidere med organisasjonen. Hjelpeorganisasjonen ble tidlig en viktig aktør langs kysten av flere øyer, og spesielt Chios og Lesvos. Hovedvekten av arbeidet gjøres nå inn i flyktningleirene Skaramangas, Nea Kavala og Souda. Dråpen i Havet har bygget aktivitetssenter der det drives opplæring og workshops, de har senter for gravide og småbarnsmødre og de har utviklet sitt eget konsept for distribusjon av klær, sko og utstyr, DropShop.
Ranheimshallen

Ranheimshallen er en flerbrukshall i Ranheim i Trondheim, åpnet i 2010. Hallen er designet for friidrett, med sambruk for volleyball, badminton, innebandy og håndball. Ranheim Idrettslag nytter hallen i sin aktivitet.
Hallen har arealer for friidrettsøvelsene lengde, høyde, stavsprang, tresteg, kulestøt. Takhøyden er 7 meter. Total kapasitet er på ca 1000 personer.
NM i friidrett innendørs 2011 gikk i Ranheimshallen.
Encomium Emmae

Encomium Emmae Reginae eller Gesta Cnutonis Regis er latinsk encomium (lovtale) fra 1000-tallet til ære for dronning Emma av Normandie. Den ble skrevet i 1041 eller året etter. Ett enkelt manuskipt som overlevd er overdådig illustrert og antatt å være den kopien som ble sendt til dronning Emma eller en nøyaktig reproduksjon av denne kopien. Et blad har derimot gått tapt fra manuskriptet i moderne tid, men dets tekst har overlevd i senere papirkopier.
Encomium Emmae Reginae er delt i tre bøker. Den første delen handler om Svein Tjugeskjegg og hans erobring av England. Den andre delen handler om hans sønn, Knut den mektige, hans gjenerobring av England, hans ekteskap med Emma og hans karriere som konge. Den tredje delen handler om det skjedde etter at Knut døde, Emmas stridigheter under regimet til Harald Harefot og hennes sønner Hardeknut og Edvard Bekjennerens ferd til den engelske tronen.
Encomium Emmae Reginae er et meget subjektivt og selektivt verk. Det ble bestilt av dronning Emma selv. Det forsøker å vise henne og kong Knut i et meget favoriserende lys. Eksempelvis unngår det helt å nevne Emmas første ekteskap. Interessant nok nevner verket Emmas dåpsnavn, men ikke hennes dronningnavn «Ælfgifu». Hun velger selv å bli husket for det normanniske navnet hun ble født med framfor det angelsaksiske navnet som hennes første ektemann ga henne.
Til tross for verkets mangler er Encomium Emmae Reginae en meget viktig primærkilde for engelsk og norrøn historie tidlig på 1000-tallet.
K3b

k3b (fra KDE Burn Baby Burn) er et program for produksjon av CD-er og DVD-er for KDE. Det gir et grafisk brukergrensesnitt der man kan gjøre små oppgaver som å lage en lyd-CD fra lydfiler eller kopiere en CD/DVD, og også mer avanserte oppgaver, som å lage CD/DVD-er for eMoviX. Programmet kan også lage direkte kopier fra plate til plate. Programmet har mange standardinnstillinger som avanserte brukere kan endre. Selve arbeidet i K3b blir gjort av kommandolinjeprogrammene cdrecord eller wodim, cdrdao og growisofs. I versjon 1.0 har K3b en innebygd DVD-ripper.
Per Arne Løset

Hunger (2009)

I 2009 satte TinkerTing opp forestillingen Hunger. Denne produksjonen var basert på Knut Hamsuns roman Sult, og benyttet en dukketype som kalles marotter. Det britiske figurteaterkompaniet Pickled Image hadde regien. Med seg i produksjonen hadde Løset figurspilleren og skuespilleren Gisle Hass. Forestillingen ble spilt i Norge, Danmark, Russland, Nederland, England, Portugal og Kina.
Produksjonsselskapet Gary Friedman Productions filmet et utdrag av forestillingen under UNIMAs verdenskongress og figurteaterfestival i den kinesiske byen Chengdu i 2012. Forestillingen vant pris for beste forestilling under festivalen.
Valdresgata borettslag

Valdresgata borettslag (946 827 908 i Enhetsregisteret) ligger på øvre Grünerløkka i Oslo. Området grenser til Sannergata i sør, den gamle Valdresgata med Ringnes Park i vest, Hallénparken i nord og den eksisterende boligbebyggelsen i Christies gate i øst. Området er på ca. 18 dekar og ligger ca. 2,5 km fra Oslo sentrum.
Borettslaget ble oppført 1979–1981, med byggestart sommeren 1979. De første beboerne flyttet inn sommeren 1980. I alt 196 leiligheter er bygget. Leilighetene fordeler seg på 68 2-roms-, 26 3-roms-, 46 4-roms- og 56 5-romsleiligheter. Det skulle opprinnelig bygges høyhus på dette området, men dette ble endret i planleggingsprosessen.

Arkitektur

Arkitekt var F.S. Platou A/S. Blokkene er bygget opp av en skråstilt grunnmodul som kan kobles sammen i lange kjeder i en gjentagende vinkelform. Borettslaget består av i alt 36 slike grunnmoduler. Grunnmodulene er koblet sammen til i alt 13 enheter, hvorav fire har flere oppganger, og ni er frittstående hus med kun én oppgang.
Jerada kullkraftverk

Jerada kullkraftverk er et kullkraftverk i Marokko. Det har en installert produksjonskapasitet på 165 MW, fordelt på 3 turbiner. Anlegget ble påbegynt omkring 1965, fikk første turbin installert i 1971 og stod ferdig i 1972. Brenselkilden er kull.
Vågøy fyr

Vågøy fyr lå på Vokkøya i Helligvær i Bodø kommune i Nordland. Fyret ble opprettet høsten 1859. Det ble nedlagt og erstattet av ei fyrlykt i 1911.
Varmblodstraver

Varmblodstraver er en hurtig travhest, som ved siden av kaldblodstraveren utgjør de to retningene innenfor travhestmiljøet. Varmblodstravere har normalt en mankehøyde på omkring 150-170 centimeter. Det finnes mange forskjellige raser med ulik opprinnelse, som for eksempel amerikansk standardbred, russisk orlovtraver og rransk traver. Av disse er standardbreden raskest, og vanligst i Norge. Varmblodstraverne er normalt snille og ukompliserte hester å ha med å gjøre.
Before I Self Destruct

Before I Self Destruct er et studioalbum av 50 Cent, som ble utgitt 9. november 2009.
Albumet ble innspilt i 2007, men han ga ut albumet Curtis først istedenfor.
Valdemars slott

Valdemars slott ligger på øya Tåsinge rett sør for Fyn, ca. 5 km fra Svendborg. Slottet ble bygget i årene 1639–1644 av kong Christian IV som bygget slottet til sin sønn Valdemar Christian ved arkitekt Hans van Steenwinckel den yngre.
Slottsanlegget er bygget rundt en kunstig sjø med hovedbygning i barokkstil og rokokko sidebygninger. I 1678 fikk admiral Niels Iuel slottet i gave av kongen som takk for de skipene han erobret fra Sverige i slaget ved Køge bukt. Det har vært i slektens eie siden dengang. Slottet ble ødelagt av svenskene i 1658, men ble bygget opp igjen i barokkstil i årene 1678–1682 av den nye eieren. Slottsanlegget ble utvidet i årene 1754–1755 av daværende eier Niels Juel d.y. og det var arkitekt G.D. Tschierscke som sto for arbeidene.
Valdemars slott ble fredet i 1918, fredningen omfatter 11 bygninger. 
Slottet består av en hovedbygning, 2 porthus med klokketårn, flere uthus og en tepaviljong mot sjøen. I hovedbygningen ligger et slotts- og herregårdsmuseum med 21 rom og saler fylt med antikviteter og andre gjenstander. Loftet inneholder et jakt- og trofémuseum som hører til Europas største. I en av sidebygningene ligger Danmarks Legetøjsmuseum og Danmarks Museum for Lystsejlads. Leketøysmuseet inneholder en stor samling leketøy fra de siste 125 år og omfatter tusenvis av leker, bøker, modellhobby og tegneserier. Det har også et stort Märklin modelljernbaneanlegg. Formålet med Danmarks Museum for Lystsejlads er å bevare Danmarks maritime kulturarv innenfor seilsport og båtbygging. Museet ble innviet av prins Henrik av Danmark 2. juni 1996. Slottet inneholder også en gourmetrestaurant og en café, Æblehaven.
Slottet har en 18-hulls mini-golfbane med kunstgress. Slottet kan leies for bryllupsfester, gallafester og konferanser.
Tre anti – fem anti

Tre anti – fem anti (kinesisk: 三反五反, Sān fǎn-Wǔ fǎn) var to nært beslektede reformkampanjer lansert av Mao Zedong tidlig under det kinesiske kommunistpartis styre av Folkerepublikken Kina. De hadde som mål å bekjempe politisk og økonomisk korrupsjon, fjerne antatte «statsfiender», trenge tilbake «kapitalister», særlig de rikere blant dem, og konsolidere Maos grep om et enda mer disiplinert kommunistparti, og slik Maos kontroll over hele Kina. Et bakteppe - i tillegg til generell maktkonsolidering - var Koreakrigen.

Virkninger

De fleste av ofrene for de to kampanjene kom fra det hele med skrekken og ydmykelsen, men det var enkelte som ble henrettet, og mange flere som ble sendt til arbeidsleirer. Det var særlig der tre anti som benyttet de strengeste straffene. Alle som ble funnet skyldig av anklagene, som regel etter ikkejudisielle granskninger og som oftest slett ikke etter noen rettssak eller noen reell adgang til selvforsvar, måtte betale bøter.
Det ble klart at kommunistpartiet ikke ville stå ved sin tidvis lovede respekt for den private eiendomsrett. Kinesiske kapitalister begynte å bli slått i hartkorn med utenlandske kapitalister. Koreakrigen hadde opprinnelig skapt nye forretningsmuligheter for forretningsfolk i frontnære områder i Nordøstkina. Nå ble de bøtelagt. Ofte var bøtene så store at forretningsfolkene måtte låne penger - fra regjeringen - for å kunne betale dem. Dette gav støtet til et innviklet økonomisk mønster.
En lang serie av kampanjer fulgte i årene som kom.
Sartang

Sartang (russisk: Сартанг) er ei elv i republikken Sakha i Russland. Den er ei østlig sideelv til Jana, og er 620 km lang, med et nedslagsfelt på 17 800 km².
Pinamungajan

Pinamungajan (Bayan ng Pinamungajan) er en kommune i Filippinene. Kommunen tilhører provinsen Cebu og ligger på øya av samme navn. Folkemengden var på 65 955 innbyggere i 2015.
Pinamungajan ble grunnlagt i 1815 av de spanske koloniherrer, navnet er fra cebuano og betyr «hardtarbeidende landarbeider».
NM i kickboksing 2017

NM i kickboksing 2017 ble arrangert 25. mars i Oslo. Arrangør var Fighter Kickboksingklubb.
Kongepokalene ble vunnet av Thea Therese Næss og Milad Salehi Henriksen.
J-type asteroide

J-type asteroider er asteroider med et spektrum tilsvarende diogenitters og som antas å stamme fra de dypere lagen av skorpen til 4 Vesta.
Deres spektrum ligner V-type-asteroidenes, men har et spsiet sterkt 1 μm absorpsjonsbånd.
Eksempler er 2442 Corbett, 3869 Norton, 4005 1979 TC2 og 4215 1987 VE1.
Olsen-bandens sidste stik

Olsen-bandens sidste stik er en dansk film fra 1998.
Under innspillingen døde skuespilleren Poul Bundgaard (Kjent som Kjeld Jensen) som gjorde at de måtte finne en ny skuespiller som de filmet på lang avstand.
Columbia Law School

Columbia Law School er det juridiske fakultetet ved Columbia University og et av fem juridiske fakulteter i Ivy League, grunnlagt i 1858.

Grader

Columbia Law School tildeler gradene Juris Doctor (J.D.), Master of Laws (LL.M.) og Doctor of Juridical Science (J.S.D.).

Tidsskrift

Tidsskriftet Columbia Law Review er det nest mest siterte juridiske tidsskrift på verdensbasis.